Peste 700 de persoane au beneficiat de serviciile medicale gratuite oferite de spitalul mobil. Următorul județ pe traseul Caravanei: Bihor.
Caravana Medicală România Suverană și-a încheiat misiunea în județul Sălaj. Peste 700 de persoane din localitățile Lozna, Buciumi și Bobota au beneficiat de servicii medicale gratuite. Specialiștii voluntari din cadrul spitalului mobil reprezintă salvarea medicală pentru zecile de mii de români care au fost ignorați de autorități, în toți acești ani.
Caravana Medicală nu se oprește aici, continuă misiunea de a face bine pentru romani și România. Începând de astăzi, timp de o săptămână, Caravana Medicală va activa în județul Bihor în următoarele localități: 11-12 martie: comuna Olcea, 13-14 martie: comuna Popești, 15-16 martie: comuna Șuncuiuș.